Angelo Badalamenti

**Angelo Badalamenti** (22. maaliskuuta 1937 Brooklyn, New York, USA – 11. joulukuuta 2022) oli yhdysvaltalainen säveltäjä, joka muistetaan parhaiten elokuvaohjaaja David Lynchin elokuviin luomastaan musiikista.  Hänen tunnetuin sävellyksensä on televisiosarja *[[Twin Peaks|Twin Peaksin]]* tunnusmusiikki – josta hän voitt myös Grammy-palkinnon. Badalamenti teki urallaan yhteistyötä myös laulajien Marianne Faithfullin ja Julee Cruisen kanssa. 

## Ura
Italialaisperheeseen New Yorkissa syntyneen Badalamentin isä oli kalatorin omistaja. Hän alkoi soittaa pianoa kahdeksanvuotiaana. Poika opiskeli bachelor-tutkinnon Eastman School of Musicissa ja master-tutkinnon Manhattan School of Musicissa. Jo teini-iässä hän säesti laulajia Catskillvuorten lomakeskuksissa ja vähän myöhemmin opetti musiikkia junior high schoolissa Brooklynissä. Lyhyen seitsemännen luokan opettajan työn jälkeen Badalamenti sai työpaikan manhattanilaisesta musiikkikustantamosta. Hänen varhaisimpia kappaleitaan ovat muun muassa *“I Hold No Grudge”* (1965), jonka Nina Simone levytti, sekä *“Face It, Girl, It’s Over”* (1968), jonka esitti Nancy Wilson.

Ensimmäinen elokuvatyö tuli vuonna 1973, kun hän sävelsi musiikin elokuvaan *Gordon’s War*. Seuraavana vuonna hän teki musiikin rikosdraamaan *Law and Disorder*, mutta keskittyi sen jälkeen kymmenen vuoden ajan muihin projekteihin – kunnes sai puhelun David Lynchiltä. Badalamentin yhteistyö David Lynchin kanssa alkoi puoliksi sattumalta. Hänet palkattiin Isabella Rossellinin äänikouluttajaksi elokuvaan *[[Blue Velvet – ja sinisempi oli yö]]*, mutta Badalamenti saikin tehtäväkseen koko elokuvan musiikin säveltämisen. 

Lynch ja Badalamenti  jatkoivat yhteistyötään elokuvissa *[[Wild at Heart]]*, *[[Lost Highway (elokuva)|Lost Highway]]* ja *[[The Straight Story]]*. Ehkä tunnetuin heidän yhteisistä projekteistaan oli kulttimaineeseen noussut televisiosarja *[[Twin Peaks]]*, johon Badalamenti loi yhden television historian omaleimaisimmista ja tunnelmallisimmista tunnussävelmistä.*Twin Peaksin* tunnusmusiikki – voitti Grammy-palkinnon parhaasta instrumentaalisesta pop-esityksestä. Vuonna 2010 *[[The Guardian|The Guardianin]]*  musiikkitoimittaja Ben Beaumont-Thomas ylisti Badalamentin *Twin Peaksin* soundtrackia – joka sisältää myös hyytävän *Laura Palmer’s Theme* -kappaleen – nimittäen sitä “televisiomaailman soundtrackien huipentumaksi.” 

Badalamenti sävelsi musiikkia myös muiden ohjaajien elokuviin, kuten *[[A Nightmare on Elm Street 3: Dream Warriors]]* (1987), *Naked in New York* (1993) ja *The Wicker Man* (2006).  

Lynch ja Badalament kirjoittivat ja tuottivat myös kaksi levyä eteeriselle laulajalle Julee Cruiselle – *[[Floating into the Night]]* (1989) ja *The Voice of Love* (1993) – sekä toteuttivat kokeellisen musiikkiteatteriteoksen *Industrial Symphony No. 1*. Monipuolisena säveltäjänä tunnettu Angelo Badalamenti laajensi osaamistaan erilaisilla projekteilla läpi uransa. Vuonna 1993 hän vaihtoi tyyliä ja teki yhteistyötä yhdysvaltalaisen thrash metal -yhtye Anthraxin kanssa *[[Sound of White Noise]]* -albumilla *Twin Peaks* -henkisessä kappaleessa "Black Lodge."

Vuonna 1995 hän teki yhteistyötä laulaja Marianne Faithfullin kanssa, tämän albumilla *A Secret Life.* Badalamenti teki harvoin albumeja laulajien kanssa — mikä teki *A Secret Life* -albumista erityisen mielenkiintoisen. Yhdessä he loivat elokuvallisen konseptialbumin sarjana yöaikaisia vinjettejä, jotka Badalamentin mukaan *”kuvaavat naisen tunne-elämän ja intohimon koko kirjon kaikkine piilotettuine salaisuuksineen ja paljastavat ne meille kuultavaksi ja koettavaksi”*. Marianne Faithfull piti sitä yhtenä parhaista albumeista, joita hän oli koskaan tehnyt. 

Vuonna 2008 hänelle myönnettiin Lifetime Achievement Award -palkinto *World Soundtrack Awards* -gaalassa. Kolme vuotta myöhemmin *American Society of Composers, Authors and Publishers (ASCAP)* palkitsi hänet arvostetulla Henry Mancini Award -palkinnolla. Badalamenti jatkoi työskentelyä myös 2010-luvulla. Hänen merkittävimpiin myöhempiin töihinsä kuului vuoden 2017 *Twin Peaksin* kolmas tuotantokausi, johon sisältyi sekä uusia että aiemmin sävellettyjä kappaleita, julkaistuina albumeilla *Twin Peaks [Limited Event Series Original Soundtrack]* ja *Twin Peaks: Music from the Limited Event Series*.

### Kuolema
Badalamenti kuoli luonnollisista syistä kotonaan Lincoln Parkissa, New Jerseyssä, 11. joulukuuta 2022, 85 vuoden iässä. 

## Filmografia

* *[[Gordonin sota]]* (*Gordon’s War*, 1973)
* *[[Laki ja epäjärjestys]]* (*Law and Disorder*, 1974)
* *[[Blue Velvet – ja sinisempi oli yö]]* (*Blue Velvet*, 1986)
* *[[Painajainen Elm Streetillä 3 – Unien soturit]]* (*A Nightmare on Elm Street 3: Dream Warriors*, 1987)
* *[[Kovat kundit eivät tanssi]]* (*Tough Guys Don’t Dance*, 1987)
* *[[Ohdakkeet (elokuva)|Ohdakkeet]]* (*Weeds*, 1987)
* *[[Uskottomuus (vuoden 1989 elokuva)|Uskottomuus]]* (*Cousins*, 1989)
* *[[Joulupuu on kärvennetty]]* (*Christmas Vacation*, 1989)
* *[[Wait Until Spring, Bandini]]* (1989)
* *[[Industrial Symphony No. 1: The Dream of the Brokenhearted]]* (1990)
* *[[Villi sydän]]* (*Wild at Heart*, 1990)
* *[[Muukalaisia Venetsiassa]]* (*The Comfort of Strangers*, 1990)
* *[[Twin Peaks]]* (televisiosarja, 1990–1991)
* *[[Twin Peaks – Tuli kulje kanssani]]* (*Twin Peaks: Fire Walk with Me*, 1992)
* *[[Naked in New York]]* (1993)
* *[[Witch Hunt]]* (1994)
* *[[Kadonneiden lasten kaupunki]]* (*La cité des enfants perdus*, 1995)
* *[[Lost Highway (elokuva)|Lost Highway]]* (1997)
* *[[The Blood Oranges]]* (1997)
* *[[Kavahda naapuriasi!]]* (*Arlington Road*, 1999)
* *[[The Straight Story]]* (1999)
* *[[Holy Smoke – pyhässä pilvessä]]* (*Holy Smoke*, 1999)
* *[[Ikuisesti minun]]* (*Forever Mine*, 1999)

* *[[Story of a Bad Boy]]* (1999)
* *[[The Beach]]* (2000)
* *[[A Piece of Eden]]* (2000)
* *[[Julie Johnson]]* (2001)
* *[[Mulholland Drive]]* (*Mulholland Dr.*, 2001)
* *[[Cet amour-là]]* (2001)
* *[[Suspended Animation (elokuva)|Suspended Animation]]* (2001)
* *[[Rabbits]]* (2002)
* *[[Secretary]]* (2002)
* *[[Darkened Room]]* (2002)
* *[[Valhe (vuoden 2002 elokuva)|Valhe]]* (*L’adversaire*, 2002)
* *[[Koukussa (elokuva)|Koukussa]]* (*Auto Focus*, 2002)
* *[[Lathe of Heaven]]* (2002)
* *[[Cabin Fever]]* (2002)
* *[[Vastarintaliike (elokuva)|Vastarintaliike]]* (*Resistance*, 2003)
* *[[Evilenko]]* (2004)
* *[[Napola – Hitlerin eliittikoulu]]* (*NaPolA*, 2004)
* *[[Pitkät kihlajaiset]]* (*Un long dimanche de fiançailles*, 2004)
* ** (2005)
* *[[Tumma vesi]]* (*Dark Water*, 2005)
* *[[The Wicker Man (vuoden 2006 elokuva)|The Wicker Man]]* (2006)
* *[[The Edge of Love]]* (2008)
* *[[Romahduksen anatomia]]* (*44 Inch Chest*, 2009)
* *[[Twin Peaks: The Return]]* (televisiosarja, 2017)

## Lähteet

## Aiheesta muualla
* Angelo Badalamentin kotisivut  
* 
* 
* Angelo Badalamenti - a peak for David Lynch 
* Yahoo Movies Biography of David Lynch